Ана Неда (; Доминика Шишман; у монаштву Јелена Дечанска) је била ћерка српског краља Милутина и прва супруга видинског кнеза и бугарског цара Михајла III Шишмана (кнез око 1313—1323, цар 1323—1330). Михајло се развео од Ане Неде 1324. године, да би се оженио Теодором, ћерком византијског цара Михаила IX Палеолога. Ана и њено троје деце, Иван Стефан, Михајло и Шишман, послати су у Трново. Михајло Шишман је убијен 1330. године у бици код Велбужда, када је на чело Бугарске дошао најстарији син, Иван Стефан. Током 1330. и 1331. Ана Неда је владала Бугарском, као регент.